# 2024年重阳节的诗词名篇(五篇)

来源：网络 作者：寂夜思潮 更新时间：2024-06-12

*人的记忆力会随着岁月的流逝而衰退，写作可以弥补记忆的不足，将曾经的人生经历和感悟记录下来，也便于保存一份美好的回忆。写范文的时候需要注意什么呢？有哪些格式需要注意呢？以下是我为大家搜集的优质范文，仅供参考，一起来看看吧重阳节的诗词名篇篇一文...*

人的记忆力会随着岁月的流逝而衰退，写作可以弥补记忆的不足，将曾经的人生经历和感悟记录下来，也便于保存一份美好的回忆。写范文的时候需要注意什么呢？有哪些格式需要注意呢？以下是我为大家搜集的优质范文，仅供参考，一起来看看吧

**重阳节的诗词名篇篇一**

文酒寻常不厌求，坐中须得贾长头。

幸逢九日称佳节，宜对三嵎赏素秋。

岁月但看随叶落，利名当信与云浮。

凭君且学龙山饮，一醉能令万事休

逆旅重阳节，穷秋万里身。

金英浮酒盏，珠泪湿衣巾。

为客飘蓬远，思家落叶频。

只应蝴蝶梦，夜夜得相亲。

猛收宵雨发秋光，甲子朝来甚不伤。

天意欲教成九谷，人心兼遂乐重阳。

山开霁碧迎轩秀，菊染新黄助酒香。

气与民和自无沴，岂须从俗佩萸囊。

沆瀣催时律，幽阴结夕霏。

楼台侵日上，山水送秋归。

海燕辞巢尽，霜鸿避弋飞。

一杯元亮酒，聊以浣尘机。

故国逢佳节，登临但可悲。

山川一梦外，风月十年期。

白发飘新鬓，黄花绕旧篱。

乡人应笑我，昼锦是男儿。

湖平风稳送归航，望隔严滩七里长。

更上高峰尽高处，黄花新酒醉重阳。

今岁重阳日，凭栏气候迟。

云烟虽已淡，林木未全衰。

天地开怀处，山川快眼时。

栏干空倚遍，此意有谁知。

九日黄花酒，登高会昔闻。

霜威逐亚相，杀气傍中军。

横笛惊征雁，娇歌落塞云。

边头幸无事，醉舞荷吾君。

江涵秋影雁初飞，与客携壶上翠微。

尘世难逢开口笑，菊花须插满头归。

但将酩酊酬佳节，不作登临恨落晖。

古往今来只如此，牛山何必独沾衣。

汉文皇帝有高台，此日登临曙色开。

三晋云山皆北向，二陵风雨自东来。

关门令尹谁能识，河上仙翁去不回。

且欲近寻彭泽宰，陶然共醉菊花杯。

**重阳节的诗词名篇篇二**

（明）文森

三载重阳菊，开时不在家。

何期今日酒，忽对故园花。

野旷云连树，天寒雁聚沙。

登临无限意，何处望京华。

李峤

令节三秋晚，重阳九日欢。

仙杯还泛菊，宝馔且调兰。

御气云霄近，乘高宇宙宽。

今朝万寿引，宜向曲中弹。

令狐楚

二九即重阳，天清野菊黄。

近来逢此日，多是在他乡。

晚色霞千片，秋声雁一行。

不能高处望，恐断老人肠

孟浩然

初九未成旬，重阳即此晨。

登高闻古事，载酒访幽人。

落帽恣欢饮，授衣同试新。

茱萸正可佩，折取寄情亲。

崔善为

九日重阳节，三秋季月残。

菊花催晚气，萸房辟早寒。

霜浓鹰击远，雾重雁飞难。

谁忆龙山外，萧条边兴阑。

刘长卿

惨惨天寒独掩扃，纷纷黄叶满空庭。

孤坟何处依山木，百口无家学水萍。

篱花犹及重阳发，邻笛那堪落日听。

书幌无人长不卷，秋来芳草自为萤

白居易

爱菊高人吟逸韵，悲秋病客感衰怀。

黄花助兴方携酒，红叶添愁正满阶。

居士荤腥今已断，仙郎杯杓为谁排。

愧君相忆东篱下，拟废重阳一日斋。

张说

九日重阳数，三秋万实成。

时来谒轩后，罢去坐蓬瀛。

【唐】武元衡

玉烛降寒露，我皇歌古风。

重阳德泽展，万国欢娱同。

绮陌拥行骑，香尘凝晓空。

神都自蔼蔼，佳气助葱葱。

律吕阴阳畅，景光天地通。

徒然被鸿霈，无以报玄功。

【唐】刘商

重阳秋雁未衔芦，始觉他乡节候殊。

旅馆但知闻蟋蟀，邮童不解献茱萸。

陶潜何处登高醉，倦客停桡一事无。

来岁公田多种黍，莫教黄菊笑杨朱。

【唐】郑谷

强插黄花三两枝，还图一醉浸愁眉。

半床斜月醉醒后，惆怅多于未醉时。

【唐】白居易

满园花菊郁金黄，中有孤丛色似霜。

还似今朝歌酒席，白头翁入少年场。

【唐】白行简

降虏意何如，穷荒九月初。三秋异乡节，一纸故人书。

对酒情无极，开缄思有余。感时空寂寞，怀旧几踌躇。

雁尽平沙迥，烟销大漠虚。登台南望处，掩泪对双鱼。

【唐】司空图

白菊初开卧内明，闻君相访病身轻。

樽前且拨伤心事，溪上还随觅句行。

幽鹤傍人疑旧识，残蝉向日噪新晴。

拟将寂寞同留住，且劝康时立大名。

【唐】司空图

重阳未到已登临，探得黄花且独斟。

客舍喜逢连日雨，家山似响隔河砧。

乱来已失耕桑计，病后休论济活心。

自贺逢时能自弃，归鞭唯拍马鞯吟。

【宋】释妙伦

九日重阳节，渊明采菊时。

黄花到处有，何止在东篱。

【唐】释绍昙

九月九，重阳节。

不向东篱赏菊花，只点茱萸茶一啜。

苦涩难尝舌如{上绝下力}，更吞栗棘蓬肝肠裂。

且道陶渊明，还曾知此味麽。

**重阳节的诗词名篇篇三**

1、不负东篱约，携尊过草堂。妙信《九日酬诸子》

2、诸君才绝世，独步许谁强。妙信《九日酬诸子》

3、只座上、已无老兵。姚云文《紫萸香慢近重阳》

4、初见雁，已闻砧。晏几道《鹧鸪天九日悲秋不到心》

5、思亲堂上茱初插，忆妹窗前句乍裁。秋瑾《九日感赋》

6、艰难薄俗犹多事，漂泊南冠愧此身。王逊《西夏重阳》

7、愿樽前长叙弟兄情，如金玉。宋江《满江红喜遇重阳》

8、正是乱山深处、过重阳。吕本中《南歌子驿路侵斜月》

9、横笛惊征雁，娇歌落塞云。岑参《奉陪封大夫九日登高》

10、疏篱下、试觅重阳，醉擘青露菊。吴文英《一寸金秋感》

11、极喜御戎全上策，倚栏长啸晚烟横。王琼《九日登长城关楼》

12、问秋香浓未，待携客、出西城。姚云文《紫萸香慢近重阳》

13、风雨满城，何幸两重阳之近。文天祥《回董提举中秋请宴启》

14、更有三仁忠与孝，高名千古出人头。姜塘《摘星楼九日登临》

15、绝塞平川开堑垒，排空斥堠扬旗旌。王琼《九日登长城关楼》

16、重阳佳节意休休，与客携壶共上楼。姜塘《摘星楼九日登临》

17、赓歌圣人作，海内同休明。李泌《奉和圣制重阳赐会聊示所怀》

18、朔方三度重阳节，河曲干旌岁岁忙。齐之鸾《九日登清水营城》

19、朔风万里入衣多，嘹呖寒空一雁过。石茂华《九月九日登长城关》

20、净洗绿杯牵露井，聊荐幽香。吴文英《浪淘沙九日从吴见山觅酒》

**重阳节的诗词名篇篇四**

【唐】李嘉佑

欲强登高无力去，篱边黄菊为谁开。

共知不是浔阳郡，那得王弘送酒来。

【唐】李群玉

落帽台边菊半黄，行人惆怅对重阳。

荆州一见桓宣武，为趁悲秋入帝乡。

【唐】李适

早衣对庭燎，躬化勤意诚。时此万机暇，适与佳节并。

曲池洁寒流，芳菊舒金英。乾坤爽气满，台殿秋光清。

朝野庆年丰，高会多欢声。永怀无荒戒，良士同斯情。

【唐】李适

令节晓澄霁，四郊烟霭空。天清白露洁，菊散黄金丛。

寡德荷天贶，顺时休百工。岂怀歌钟乐，思为君臣同。

至化在亭育，相成资始终。未知康衢咏，所仰惟年丰。

【唐】李适

炎节在重九，物华新雨余。清秋黄叶下，菊散金潭初。

万实行就稔，百工欣所如。欢心畅遐迩，殊俗同车书。

至化自敦睦，佳辰宜宴胥。锵锵间丝生，济济罗簪裾。

此乐匪足耽，此诚期永孚。

【唐】李益

蟋蟀催寒服，茱萸滴露房。酒巡明烛刻，篱菊暗寻芳。[李益]

新月和秋露，繁星混夜霜。登高今夕事，九九是天长。[广宣]

【唐】李郢

绛霄轻霭翊三台，稽阮襟怀管乐才。莲沼昔为王俭府，菊篱今作孟嘉杯。

宁知北阙元勋在，却引东山旧客来。自笑吐茵还酩酊，日斜空从绛衣回。

【唐】李郢

野人多病门长掩，荒圃重阳菊自开。愁里又闻清笛怨，望中难见白衣来。

元瑜正及从军乐，甯戚谁怜叩角哀。红旆纷纷碧江暮，知君醉下望乡台。

【唐】刘商

重阳秋雁未衔芦，始觉他乡节候殊。旅馆但知闻蟋蟀，邮童不解献茱萸。

陶潜何处登高醉，倦客停桡一事无。来岁公田多种黍，莫教黄菊笑杨朱。

【唐】卢顺之

渡江旌旆动鱼龙，令节开筵上碧峰。翡翠巢低岩桂小，茱萸房湿露香浓。

白云郊外无尘事，黄菊筵中尽醉容。好是谢公高兴处，夕阳归骑出疏松。

【唐】武元衡

玉烛降寒露，我皇歌古风。重阳德泽展，万国欢娱同。

绮陌拥行骑，香尘凝晓空。神都自蔼蔼，佳气助葱葱。

律吕阴阳畅，景光天地通。徒然被鸿霈，无以报玄功。

【唐】权德舆

嘉节在阳数，至欢朝野同。恩随千钟洽，庆属五稼丰。

时菊洗露华，秋池涵霁空。金丝响仙乐，剑舄罗宗公。

天道光下济，睿词敷大中。多惭击壤曲，何以答尧聪。

【唐】司空图

重阳未到已登临，探得黄花且独斟。客舍喜逢连日雨，家山似响隔河砧。

乱来已失耕桑计，病后休论济活心。自贺逢时能自弃，归鞭唯拍马鞯吟。

【唐】司空图

乘时争路只危身，经乱登高有几人。今岁节唯南至在，旧交坟向北邙新。

当歌共惜初筵乐，且健无辞后会频。莫道中冬犹有闰，蟾声才尽即青春。

**重阳节的诗词名篇篇五**

【唐】司空图

檐前减燕菊添芳，燕尽庭前菊又荒。老大比他年少少，每逢佳节更悲凉。

雨寒莫待菊花催，须怕晴空暖并开。开却一枝开却尽，且随幽蝶更徘徊。

青娥懒唱无衣换，黄菊新开乞酒难。长有长亭惆怅事，隔河更得对凭栏。

白发怕寒梳更懒，黄花晴日照初开。篱头应是蝶相报，已被邻家携酒来。

【唐】司空图

重阳阻雨独衔杯，移得山家菊未开。

犹胜登高闲望断，孤烟残照马嘶回。

【唐】韦庄

异国逢佳节，凭高独若吟。一杯今日醉，万里故园心。

水馆红兰合，山城紫菊深。白衣虽不至，鸥鸟自相寻。

【唐】吴融

万里投荒已自哀，高秋寓目更徘徊。浊醪任冷难辞醉，黄菊因暄却未开。

上国莫归戎马乱，故人何在塞鸿来。惊时感事俱无奈，不待残阳下楚台。

【唐】鱼玄机

满庭黄菊篱边拆，两朵芙蓉镜里开。

落帽台前风雨阻，不知何处醉金杯。

【唐】张登

锡宴逢佳节，穷荒亦共欢。恩深百日泽，雨借九秋寒。

望气人谣洽，临风客以难。座移山色在，杯尽菊香残。

欲识投醪遍，应从落帽看。还宵须命烛，举首谢三官。

【唐】张籍

无限青山行已尽，回看忽觉远离家。

逢高欲饮重阳酒，山菊今朝未有花。

【唐】郑谷

强插黄花三两枝，还图一醉浸愁眉。

半床斜月醉醒后，惆怅多于未醉时。

【唐】赵嘏

节逢重九海门外，家在五湖烟水东。

还向秋山觅诗句，伴僧吟对菊花风。

【唐】赵嘏

病酒坚辞绮席春，菊花空伴水边身。

由来举止非闲雅，不是龙山落帽人。

【唐】赵嘏

节过重阳菊委尘，江边病起杖扶身。

不知此日龙山会，谁是风流落帽人。

【唐】赵嘏

多少乡心入酒杯，野塘今日菊花开。新霜何处雁初下，故国穷秋首正回。

渐老向人空感激，一生驱马傍尘埃。侯门无路提携尔，虚共扁舟万里来。

【唐】朱庆馀

一岁重阳至，羁游在异乡。登高思旧友，满目是穷荒。

草际飞云片，天涯落雁行。故山篱畔菊，今日为谁黄。

【唐】朱湾

何必龙山好，南亭赏不暌。清规陈侯事，雅兴谢公题。

入座青峰近，当轩远树齐。仙家自有月，莫叹夕阳西。

【唐】樊忱

净境重阳节，仙游万乘来。插萸登鹫岭，把菊坐蜂台。

十地祥云合，三天瑞景开。秋风词更远，窃抃乐康哉。

本文档由站牛网zhann.net收集整理，更多优质范文文档请移步zhann.net站内查找